Diskussion:Det Demokratiske Parti 2012

message: Jeg mener ikke, at artiklen bør skrives sammen med artiklen om Per Ørum Jørgensen, da der jo er tale om et egentligt parti og ikke kun et enkeltpersons-projekt. Selvfølgelig er partiet fortsat nyt, men jeg mener bestemt, at et parti skal have sin egen selvstændige Wiki-artikel.
--Anders-k (diskussion) 20. nov 2012, 11:55 (CET)
replies: text: En organisation på 15 personer, hvor flere er nødt til at have to eller tre kasketter på - ikke overbevisende. Og det lader heller ikke til at andre end Per Ørum får nogen presseomtale - og han får ikke ret meget.. --Palnatoke (diskussion) 20. nov 2012, 12:21 (CET)
replies: text: :Synes, vi skal vente til det er blevet minium etableret (det sker først til januar. ved en stiftende generalforsamling. Evt. også vente til resultaterne ved næsten kommunal- og folketingsvalg så vi kan se hvor succesfuldt, partiet egentligt bliver. --Trade (diskussion) 20. nov 2012, 12:27 (CET)
replies: text: ::Det er rigtigt, at partiet først holder stiftende generalforsamling til næste år, men det ændrer ikke ved, at jeg synes, partiet bør have en selvstændig artikel. Om ikke andet, er partiet jo blevet omtalt i medierne, så det er jo kendt i befolkningen, i hvert fald i politisk interesserede kredse. Så kan den jo altid udbygges, i stedet for at man skal "udflette" artiklerne igen. --Anders-k (diskussion) 20. nov 2012, 13:13 (CET)
replies: text: :::Der står ikke særligt meget i denne artikel, så det kommer næppe på tale at udflette den. Derimod kan man med fordel henvise til en mere uddybende artikel såfremt de f.eks. opnår valg til Folketinget. Men når der ikke engang er afholdt stiftende generalforsamling, er der ikke engang tale om en formel forening, men blot et løst samarbejde mellem nogle personer, der deler politiske holdninger. --|EPO| COM: 20. nov 2012, 14:04 (CET)
replies: text: ::::Det løse samarbejde, som du så frækt kalder det, har fået nok medieomtale til, at opnå opmærksomhed hos Danmarks befolkning. Jeg går ud fra at Wikipedia er en informations-tjeneste, og derfor fører artikler, der kan være til interesse for mere end én person. Vi snakker her ikke om et ukendt projekt, som det ville være at skrive sit ukendte selv ind på Wikipedia. Vi snakker her om en alment kendt politiker, der skaber et nyt politisk parti, og samler en skare af folk der deler det ønske, at støtte op om det. Et parti, der har en hjemmeside, har registreret sit navn og uden tvivl opnår stiftelse har bestemt sin ret til at fremstå på Wikipedia. Vi kan nok blive enige om, at flere end Per Ørum selv skriver "Det Demokratiske Parti 2012" på Google, i håb om at finde informationer om det. Burde Wikipedia så ikke dukke op? Det er vel det, vi er her for! Infin1ty92 (diskussion) 22. nov 2012, 11:54 (CET)

text: Lad være med at tale om "ret til at fremstå på Wikipedia" - det er en af de mere sikre metoder til at få artiklen slettet. Bemærk at vi ikke her taler om at lade være med at omtale "Det Demokratiske Parti 2012", men blot om at det indtil videre alene er Per Ørum, der tegner partiet i offentligheden. Find uafhængige kilder, der belyser partiet som andet og mere end Per Ørum - så kan der måske være noget at skrive om det. Ellers er folk bedre tjent med at komme direkte til artiklen om Per Ørum. --Palnatoke (diskussion) 22. nov 2012, 12:24 (CET)
replies: text: :Jf. kriterierne for organisationer, skal der mere til end at oprette en hjemmeside, registrere sit navn og i fremtiden afholde en stiftende generalforsamling. Jeg anfægter slet ikke at information om dette parti kan være relevant at beskrive på et projekt som Wikipedia. Jeg anfægter derimod at der er nok til en selvstændig artikel, og at indholdet - som Palnatoke beskriver - bør være at finde hos stifteren indtil videre. --|EPO| COM: 22. nov 2012, 12:29 (CET)
Jeg tolker diskussionen som at der er bred enighed om at gennemføre en sammenskrivning af de to artikler. Hvis partiet opnår valg, øges fokus, og der kan blive tale om en selvstændig artikel. --|EPO| COM: 2. dec 2012, 12:17 (CET)
thread_title:  Sammenskrivning 

message: Og nu har den person, der gav partiet hovedparten af den beskedne medieomtale forladt partiet. Ikke det bedste grundlag at genoprette artiklen på. Pugilist (diskussion) 24. maj 2014, 23:30 (CEST)
replies: text: Men den selvstændige artikel om partiet indeholder ikke yderligere oplysninger. Der skal tilføres væsentlige oplysninger, der ikke vedrører partiets stifter, før en selvstændig artikel er berettiget. --|EPO| COM: 23. jun 2014, 16:23 (CEST)
thread_title:  Genoprettelse 

message: "I januar 2015 valgte Det Demokratiske Parti på et ekstraordinært landsmøde at slutte sig til CenterPartiet." 
Dermed burde det ikke kunne tilføjes mere til denne (tidligere) side og det er derfor fint at den omstiller til Per Ørum Jørgensen, hvor jeg har tilføjet denne afsluttende information om partiet. /Patrik Näsfors (diskussion) 20. nov 2016, 17:42 (CET)
thread_title:  Sammenslutning med CenterPartiet